寄贈泉石使李元直入覲
作者：范成大
朝代：宋

paragraphs: 漢圖昔中天，百六啟真主。
當時鄧高密，徒步赴光武。
諸公上雲臺，一葉渺湘浦。
聲名三十年，玉氣貫晴宇。
向來宣室問，天語道舊故。
不圖太平日，復見起兵簿。
雙旌奠侯服，三節臨江滸。
垂欲大用公，少駐議圜府。
人言山澤官，底用廟廊具。
果聞一乘傳，已踵追鋒去。
翔鳳覽輝來，風采照鴛鷺。
平生經濟心，十不一二吐。
茲行公勿遜，安國如鼎呂。